AMANAH พุ่ง 6% โบรกฯเคาะเป้า 6.40 บ. ชี้กำไรปี 65 ทะลุ 300 ลบ. อานิสงส์สินเชื่อโต 14%
AMANAH วิ่งแรง 6% โบรกฯชี้กำไรปี 65 แตะ 335 ลบ. จากการเติบโตของสินเชื่อที่ 14.10% ส่วนกำไรปี 66 แตะ 382 ลบ. จากการเติบโตของสินเชื่อที่ 13.60% แนะนำ “ซื้อ” ราคาเป้าหมาย 6.40 บ.  

27 ธ.ค. 2564

ผู้สื่อข่าวรายงานว่าวันนี้ (27 ธ.ค.2564) ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 16:15 น. อยู่ที่ระดับ 5.40 บาท เพิ่มขึ้น 0.30 บาท หรือ 5.88% โดยทำจุดสูงสุดที่ 5.45 บาท และทำจุดต่ำสุดที่ 5.10 บาท ด้วยมูลค่าการซื้อขาย 138.37 ล้านบาท

บล.กสิกรไทย ระบุในบทวิเคราะห์ (27 ธ.ค.2564) ว่า ความเสี่ยงจากเพดานดอกเบี้ยของ สคบ.ลดลง การผนึกกำลังกับ iBank การถูกรับรู้ และการเปิดสาขาใหม่จะช่วยขับเคลื่อนการเติบโต คาดกำไรสุทธิปี 2565 จะอยู่ที่ 335 ล้านบาท จากการเติบโตของสินเชื่อที่ 14.10% ส่วนกำไรสุทธิปี 2566 จะอยู่ที่ 382 ล้านบาท จากการเติบโตของสินเชื่อที่ 13.60% แนะนำ “ซื้อ” ราคาเป้าหมาย 6.40 บาท